14/09/2011 | Administración LocalMunicipal
O Pino
Aprobación definitiva Ordenanza reguladora do prezo público pola realización de actividades culturais e deportivas

Publicada a aprobación provisional da modificación da ordenanza reguladora do prezo público pola realización de actividades culturais e deportivas e non existindo alegación algunha, enténdese aprobada definitivamente e procédese a publicación íntegra do texto da mesma: ORDENANZA REGULADORA DO PREZO PÚBLICO POLA REALIZACIÓN DE ACTIVIDADES CULTURAIS E DEPORTIVAS. ARTIGO 1 - FUNDAMENTO E NATUREZA En uso das facultades outorgadas polos art.133.2 e 142 da CE e en virtude do establecido nos arts 41 a 47 do RDLexislativo 2/2004 de 5 de marzo, o Concello de O Pino establece o prezo público pola realización de actividades culturais e deportivas que se rexerá pola presente ordenanza e, no seu defecto, polo citado RDL 2/2004 así como polo RD 939/2005 Regulamento Xeral de Recadación. ARTIGO 2 - FEITO IMPOÑIBLE Constitúe o feito impoñible do prezo público regulado nesta ordenanza a realización das actividades recollidas no art.4 desta ordenanza. ARTIGO 3 - OBRIGADOS AO PAGO Resultan obrigados ao pago, as persoas fisicas, xurídicas e entidades que se beneficien dos servizos e actividades a que se refire esta ordenanza. ARTIGO 4 - IMPORTE DO PREZO PÚBLICO * Escolas deportivas municipais: - Nenos de 16 anos ou menos empadroados no Concello. * 40 € por actividade. Debe ser aboada a cota completa no momento da inscrición. * 2º irmán e restantes membros: 50% de desconto * 2ª e resto de actividades: 50% de desconto por actividade. Este desconto non se aplicará ao resto da unidade familiar xa que os descontos non poden ser acumulativos. - Nenos de 16 anos ou menos non empadroados no Concello: * 60 € por actividade Para disfrutar das tarifas de empadroados os beneficiarios deben permanecer inscritos no Padrón Municipal de Habitantes durante todo o tempo de duración das actividades. En caso de baixa xirarase polo servizo municipal de recadación a diferencia existente coa cota de non empadroado sen prorrateo posible. * Actividades deportivas adultos - Maiores de 16 anos empadroados no Concello * 55 € por actividade * 2º e resto de actividades: 50% de desconto en cada actividade seleccionada a maiores - Maiores de 16 anos non empadroados no Concello. * 75 € por actividade Para disfrutar das tarifas de empadroados os beneficiarios deben permanecer inscritos no Padrón Municipal de Habitantes durante todo o tempo de duración das actividades. En caso de baixa xirarase polo servizo municipal de recadación a diferencia existente coa cota de non empadroado sen prorrateo posible. * Ximnasia por parroquias * 5 € mensuais pola actividade para as persoas empadroadas. Deberá abonarse a cota íntegra da duración total da actividade no momento da inscrición. * 10 € mensuais pola actividade para as persoas non empadroadas ARTIGO 5 - XESTIÓN Para a participación nas actividades os interesados deberán presentar instancia no Rexistro Xeral do Concello. Deberá presentarse xunto coa instancia o certificado de empadronamento e o xustificante do pago do custo completo da actividade. Unha vez elaborada a relación de admitidos poderase iniciar a actividade. A solicitude na actividade implica obrigatoriamente o pago íntegro da cuota correspondente. Cando por causas non imputables ao obrigado tributario, a actividade non se preste procederá o reintegro do importe correspondente. ARTIGO 6 - PAGO As débedas derivadas do impago do prezo público serán esixidas pola vía de apremio nos termos establecidos no RD 939/2005 RXR. DISPOSICIÓN DERRADEIRA A presente ordenanza unha vez aprobada polo Pleno da Corporación entrará en vigor ao día seguinte da súa aprobación definitiva e terá vixencia indefinida en tanto non sexa modificada ou derogada expresamente. O Pino, 5 de setembro de 2011 O ALCALDE - D. Manuel Taboada Vigo -